Der indbydes nu til Subskription paa et nyt Oplag af Hr. Pastor og Ridder Bastholms lærerige Skrift Sophrosyne, der hidtil er fulgt som Extra-Tillæg med Slagelse Avisen. Forlæggeren Hr. Bogtrykker P. Magnus haaber, at kunne levere fire Ark hver Maaned af første Bind, som bliver sluttet i Aar. Andet Bind skal have den philosophiske Religion til Formaal, og den ærede Forfatter haaber med Tiden at kunne levere endnu et tredie Bind, som skal indeholde philosophiske Malerier af Naturens forskjellige Partier, f. Ex. Stjernehimlen, Jordkloden, Planteverdenen o. s. v.
Sophrosyne
Forfatter: Hans Bastholm
Dato: 1830-03-18